เงินบาทเปิด 30.25/27
ธนาคารซีไอเอ็มบี รายงาน เงินบาทเปิด 30.25/27 แนวโน้มอ่อนค่า แนะติดตามการเมือง-ปัจจัยภายนอก
18 พ.ค. 2554

ธนาคารซีไอเอ็มบี รายงาน เงินบาทเปิด 30.25/27 แนวโน้มอ่อนค่า แนะติดตามการเมือง-ปัจจัยภายนอก
นักบริหารเงิน ธนาคารซีไอเอ็มบีไทย กล่าวว่า เช้านี้เงินบาทเปิดตลาดที่ระดับ 30.25/27 บาท/ดอลลาร์ อ่อนค่าจากเย็นวันศุกร์ที่ปิดตลาดที่ระดับ 30.19/21 บาท/ดอลลาร์
ส่วนค่าเงินสุกลต่างประเทศอื่นๆ ค่าเงินเยน ล่าสุดอยู่ที่ระดับ 81.26/ 30 เยน/ดอลลาร์ จากเย็นวันศุกร์ที่ปิดตลาดที่ระดับ 80.60/63 เยน/ดอลลาร์ ขณะที่ค่าเงินยูโร ล่าสุดอยู่ที่ระดับ 1.4256/1.4260 ดอลลาร์/ยูโร จากเย็นวันศุกร์ที่ปิดตลาดที่ระดับ 1.4292/1.4296 ดอลลาร์/ยูโร
ทั้งนี้ มองกรอบการเคลื่อนไหวของเงินบาทวันนี้ที่ระดับ 30.20-30.30 บาท/ดอลลาร์ โดยให้ติดตามสถานการณ์การเมืองบ้านเรา ตลาดหุ้นอาจจะมีส่วนเล็กๆ และปัจจัยภายนอก เช่น ข่าวดอลลาร์ ข่าวยุโรป 
"เงินบาทคงไม่ Move มาก แนวโน้มน่าจะเป็นไปในทิศทางอ่อนค่า แต่คงไม่แรง"นักบริหารเงิน กล่าว